’N GROEP dierevriende van Oudtshoorn het ’n indrukwekkende R12 640 ingesamel vir die nood onder diere in die Groter Oudtshoorn! Hulle het dit gedoen met die uitloting van ’n pragtige diere­kwilt wat deur Wilma Smit, ’n Oudtshoorniet en lid van die Outeniqua Kwiltersgilde, gemaak is as haar bydrae tot die dorp se diere.
Die geld sal hoofsaaklik gaan vir die sterilisasie van diere en in veeartse se rekenings inbetaal word.
Die groep dierevriende het die week vir Smit bedank vir die skenking van die pragtige kwilt asook vir almal wat hul name op die insamelingslyste geplaas het. Hulle het ook Die Hoorn bedank vir die blootstelling van die projek.